Cyfarfu’r Cyngor Cymuned ar Chwefror 20, 2020 yn Neuadd Santes Ursula

Presennol : Fred Jones, Angharad Evans, Dylan Davies, Huw Griffith, Islwyn Jones, Lyn Davies (Cadeirydd) a’r clerc

Ymddiheuriad : Margaret Lewis

Darllenwyd cofnodion cyfarfod Ionawr ac arwyddwyd eu bod yn gywir.

Materion yn codi

Aelod newydd ar y Cyngor. Adroddwyd nad oedd ateb hyd yn hyn.

Gohebiaeth

Pwyllgor Rheoli Datblygu Chwefror; Cylchgrawn Chwarae dros Gymru; Catalog biniau sbwriel ac ailgylchu; Posteri Ben Lake i’w harddangos.

Ateb cadarnhaol wrth Anthony Morgan i fod yn archwilydd mewnol.

Gwahoddiad wrth Glwb Cinio Tregaron i agor eu te blynyddol ym mis Awst. Cytunodd y Cadeirydd i wneud hyn.

Cytundeb wrth Fferm Wynt edf energy i’w arwyddo gan bob Cynghorydd. Gwnaed hynny gan bob un oedd yn bresennol.

Cysylltwyd â’r Cyngor Sir ynglŷn ag arwydd ger Esgair a’r wyneb newydd ar y ffordd at y fferm wynt. – darllenwyd ateb ynglŷn â’r wyneb ffordd ond bydd raid anfon eto ynglŷn ag arwydd ger Esgair.

Anfon eto ynglŷn â’r goleuadau ysgol ond dim ymateb.

Ebyst

Amserlen Flynyddol o Weithredoedd Ariannol. Gwelwyd ein bod yn dilyn y rhain eisoes.

Adroddiad beirniadol Wales Audit Office. Dim ond 66% o gynghorau a gydymffurfiodd â’r gofynion statudol.

Amserlen sesiynau hyfforddi yn Aberystwyth ym mis Mawrth.

Cadwch Gymru’n Daclus yn cynnig pecyn garddio ‘Lleoedd Lleol ar gyfer Natur’ i bob Cyngor. Awgrymwyd cysylltu â’r Ysgol a’r Clwb Garddio cyn mynd ymlaen i archebu un.

Ariannol

Cyfrif cyfredol ar 31/12/19 : £2551.32

Cyfrif Cymunedol ar 31/12/19 : £29230.48

Ers hynny talwyd Un Llais Cymru £85 a Swyddfa Archwilio Cymru £313.75 (£182.75 y llynedd). Awdurdodwyd talu am ddefnyddio’r Neuadd a threuliau clerigol y clerc.

Ystyriwyd y gofynion ariannol posibl cyn diwedd y flwyddyn ariannol a hefyd cyn i’r praesept gael ei dalu a gwelwyd bod tua £1090 yn bosibl eu ddefnyddio ar gyfer taliadau S137.

Penderfynwyd cyfrannu £150 i’r Ddolen, £150 i G Ff I Ceredigion; £100 i Ambiwlans Awyr; £100 i Nyrsys Macmillan; £200 i Ysgol Llwyn yr Eos; a £100 i Glwb Peldroed Llanilar. Cyfanswm o £800. Ni ddylanwadwyd ar y dosbarthiad gan unrhyw un oedd yn gysylltiedig â’r derbynwyr.

Allan o’r arian a dderbynnir oddi wrth edf energy o Fferm Wynt Llangwyryfon (Llangwyryfon Wind Farm Ltd) a Melin Wynt Llety’r Bugail, cyfrannwyd £1500 i Neuadd Santes Ursula; £2000 i’r Ysgol Gynradd; £750 i’r Cylch Meithrin; £250 yr un i Gapel Tabor, Capel Moriah, Eglwys Santes Ursula, a Chanolfan Bethel; £500 i’r Clwb Ffermwyr Ifanc; £200 i’r Clwb Croeso; £500 i Bwyllgor y Fynwent; £100 i’r Clwb Garddio; £200 i’r Ysgol Sul; £200 yr un i Ferched y Wawr a Sefydliad y Merched a £100 i’r Treialon Cŵn Defaid, Cyfanswm o £7250. (Bydd y llyfr cyfrifon yn dangos £7500 gan mai yn gynharach eleni y talwyd i’r Clwb Garddio y £250 a addawyd y llynedd)

Unrhyw fater arall

Dyddiad y cyfarfod nesaf – Mawrth 19 2020